Βραβείο Πρωτοποριακής Δημιουργίας

«Γιάννος Κρανιδιώτης» για το 2021 στην «Δικοινοτική Χορωδία για την Ειρήνη – Λένα Μελανίδου».

Σκεπτικό βράβευσης

Λάρκος Λάρκου, πρόεδρος Επιτροπής Βραβείου

“Η Δικοινοτική Χορωδία δείχνει με νότες πως η μουσική μπορεί να γίνει μια ενοποιητική διαδικασία. Καλλιεργεί τη μνήμη. Κτίζει γέφυρες. Φέρνει τις δύο κοινότητες πιο κοντά. Συμβάλλει στην προσπάθεια για την καλύτερη γνώση της κυπριακής ταυτότητας.

Σε μια δύσκολη συγκυρία, η αξία της δράσης της Δικοινοτικής Χορωδίας γίνεται ακόμα μεγαλύτερη.

Επιμένει. Τραγουδά. Εκπαιδεύει.

Η μαέστρος που έφυγε, η Λένα Μελανίδου, έδωσε όλο το ταλέντο της στη χορωδία. Έγινε ένα μαζί της.

Γι’ αυτό και σήμερα χαίρεται που όλοι εμείς εδώ, την θυμόμαστε και την τιμούμε ως μια μεγάλη Κύπρια.

Η Κύπρος έχει ανάγκη πρόσωπα, όπως η Λένα Μελανίδου, που να εργάζονται για όλη την Κύπρο.

Όπως η Λένα και ο Νιαζί, όπως ο Τάκης και ο Αλί, όπως ο Λέλλος και ο Μουσταφά.

Έτσι συναντούμε την σκέψη του Γιάννου Κρανιδιώτη: να αξιοποιήσουμε τη «διπλωματία των διασυνδέσεων».

Να εργαστούμε για να κάνουμε την Ευρωπαϊκή Ένωση καταλύτη της λύσης.

Για να συμμετέχει όλη η Κύπρος στην Ευρωπαϊκή οικογένεια.

Να εργαστούμε για να κυριαρχήσουν οι οικουμενικές αξίες της ελευθερίας, της δικαιοσύνης και της ισοτιμίας σε όλο το νησί μας.

Η Δικοινοτική Χορωδία είναι εδώ.

Δραστήρια, Μάχιμη, Κύπρια.

Σήμερα στη Λευκωσία, 22 Ιουνίου 2022, το Βραβείο Πρωτοποριακής Δημιουργίας «Γιάννος Κρανιδιώτης» για το 2022 στη «Δικοινοτική Χορωδία για την Ειρήνη – Λένα Μελανίδου».

Από την Επιτροπή του Βραβείου